મેરેથોન નો ટ્રેક હસ્તિનાપુરથી ઈન્દ્રપ્રસ્થ સુધીનો હતો જે વાયા ગાંધાર થઈને હતો. હસ્તિનાપુરથી પાંડવો આગળ તો નીકળ્યા, પણ અમે તરત જ તેમને આંબી ગયા. હસ્તિનાપુરના મુખ્યદ્વાર પાસે દુર્યોધને રોડ પર પતરાં મૂકાવ્યા, જેની નીચે અગ્નિદેવ પ્રજ્વલિત હતાં. પાંડવો ત્યાંથી નીકળે એટલે તેમની સાયકલના રબ્બર ઓગળવા માંડે એવો હેતુ, પણ ગતિનો નિયમ દુર્યોધનને ક્યાંથી આવડે? પાંડવો ગતિમાં હતા એટલે કોઈ પણ નુકસાન વગર એ પસાર કરી ગયાં. ફક્ત ભીમની સાયકલ ત્યાં ચોંટીને ઉભી રહી ગઈ.. એની મદદે બધા પાંડવો રોકાઈ ગયા એટલે અમે ખુશીથી આગળ વધ્યા.